***Allmenn litteraturvitenskap*** *Pr. 12. jan. 2017*

***Institutt for lingvistiske, litterære og estetiske studier (LLE)***

***Universitetet i Bergen, HF-bygget, Sydnesplass 7, 5007 Bergen***

**Vårsemesteret 2017 – Mastergrad:**

**ALLV301 – LITTERATURVITENSKAPELIG GRUNNKURS**

**Allmenn litteraturvitenskap**

v/ prof. Lars Sætre (lars.saetre@uib.no – tel. 55 58 23 93; mob. 958 23 232)

Emnekurset holdes i Sem.rom 301 H (HF-bygget) på fredager semesteret igjennom. – Oriente-ringsmøtet er i uke 3: mandag 16. jan. kl 13.15-15.00 i Aud. D (Sydneshaugen skole). – Oppstart av regulær undervisning er i uke 3: fredag 20. januar kl. 9.15. – Undervisningstimene er hver gang fra kl 9.15-12.00. – Kurset har 12 undervisningsuker. – Det er ingen undervisning i uke 5 (fredag 3/2, som er Fagligpedagogisk Dag ved UiB). Det er heller ingen undervisning i ukene 14 og 15 (fredag 7/4, som er fredag før Palmesøndag; hhv. fredag 14/4, som er Langfredag); ei heller i ukene 17 (28/4) og 19 (12/5). – Kursets siste regulære undervisningsdag er i uke 18: fredag 5. mai. Da samles vi til siste veiledning på de gjennom semesteret gradvis utarbeidete Prosjektbeskrivelsene (Pb’ene). Deretter har studentene ennå to uker på seg til egen, endelig ferdigstillelse av Pb’ene. – Innleveringsfristen for eksamensarbeidet (Prosjektbeskrivelsen) elektronisk til Mitt UiB pleier i vårsemestrene å være i dagene rundt 20. mai (kanskje fredag 19. mai?): NB: For innleveringsfristen tas det her forbehold; sjekk innom Mitt UiB for nøyaktig kunngjøring av tid og måte for endelig innlevering: Dette er studentenes eget ansvar.

**TIMEPLAN** og **PENSUMLISTE** finner du på sidene nedenfor. – **På Akademika** kjøper dere tre bøker (Jørgensen, Stendhal, Wilder). **I UiBs Litteraturkiosken** henter dere ALLV301-Kompendiet som pdf-filer, print ut selv ([www.litteraturkiosken.uib.no](http://www.litteraturkiosken.uib.no)). Har dere spørsmål, skriv til litteraturkiosken@uib.no, eller til faglærer. – ALLV301-Kompendiet (pdf’er) inneholder kortere litterære tekster, og sentral sekundærlitteratur til hovedverkene: til Stendhals roman, Wilders dramatikk, Anderssons diktsamling. – **I seminaret** utdeles en Modell-Pb, et Mini-kompendium (19 anon., tidligere Pb’er), et utvalg av anon. innledningskap. i masteroppgaver, en sekundærtekst (Haberman), og en diktsamling (Claes Andersson). Alt dette er pensum.

Kurset tar i undervisning, gruppearbeider og diskusjoner for seg en rekke ulike teksttyper, og det er viktig at studentene starter pensumlesningen straks. Tekstene og undervisningen danner refleksjonsrom for utviklingen av eget masteroppgave-prosjekt, ikke minst med tanke på kompositoriske trekk i de ulike tekstene, som har overføringsverdi seg imellom. Det er svært viktig at studentene ved semesterstart har med seg idéer til, eller straks setter i gang tenkningen om eget masteroppgave-prosjekt. – Utviklingen av prosjektet vil kursets undervisning, diskusjoner, gruppearbeider og hjemmeoppgaver gi gradvis og fortløpende hjelp til, sammen med den veiledning og de råd faglærer gir individuelt og i plenum. Dette gjelder prosjektenes *Emne*, *Materiale*, *Problemstillinger*, *Teoretiske rammeverk*, *Metode*, osv. Vi vil orientere oss i forhold til en modell-Pb, med alle påkravde komponentene inkludert; denne deles ut tidlig i seminaret.

Tidlig i kurset er det også avsatt tid til grundig innføring i bruken av Universitetsbibliotekets ressurser (v/ UBBs fagreferent for Allmenn litteraturvitenskap, førstebibliotekar Michael Grote, [www.uib.no/personer/Michael.Grote](http://www.uib.no/personer/Michael.Grote) , e-post: Michael.Grote@uib.no). – Ved kursstart må alle ha egen nett-tilgang, og egen e-postadresse. Oversend straks e-postadressen din til faglærer. – Om lesesalsplasser: Mastergradsstudentene i Allmenn litteraturvitenskap har sine lesesalsplasser i HF-byggets 3. etg. øst, mot Johanneskirken, mellom de to trappeoppgangene. Vær tidligst mulig ute med henvendelser til Fagutvalget ved Allm. litt.vitensk. for å få oversikt over ledige plasser, og framfor alt: Finn selv straks ut av, og pass på, søknadsfristen for fast lesesalsplass i HF-bygget, gjennom elektronisk innsending av utfylt søknadsskjema til HFs handler-organ for saken: Humanistisk Studentutvalg (HSU). HSU har lagt ut eget søknadsskjema på studentenes Mitt UiB; skjemaet skal fylles ut og snarest sendes til post@hsu.no. Lenken til retningslinjene for lesesalsplassene på mastergrad ved HF er: [www.uib.no/hf/22788/retningslinjer-lesesalsplasser-master-hf](http://www.uib.no/hf/22788/retningslinjer-lesesalsplasser-master-hf).

I løpet av kurset skal studentene ferdigstille en individuell Prosjektbeskrivelse på 8 ss. for masteroppgave-arbeidet (Times New Roman 12 pkt; halvannen linjeavstand); Bibliografien kan overskride de 8 ss. Denne endelige Pb’en utgjør eksamensoppgaven i emnet, som teller 15 stp, og den er grunnlaget for vurderingen til eksamen (Godkjent (Bestått) / Ikke godkjent (Ikke bestått)). Arbeidet med Pb’en foregår gjennom hele kurset. Med mellomrom avsetter kurset økter for utkast-innleveringer, kommentarer til og diskusjon av disse, og individuell og plenumsveiledning (muntlig og skriftlig) på de forskjellige versjonene av Pb’en, som må innleveres til faglærer og medstudentene underveis. – NB: Obligatoriske krav: For å kunne bli vurdert til eksamen, må studentene ha gjennomført hele kurset, deltatt i gruppearbeidene, og levert inn de øvingsoppgavene som inngår i kurset, sammen med de påkravde, gradvis utviklete versjonene av den egne Prosjektbeskrivelsen. Det kreves at studentene har deltatt i minimum 75% av undervisningen.

Studentene blir straks inndelt i grupper, og skal i løpet av seminaret utarbeide og legge fram til drøfting, og for faglærerens og medstudentenes tilbakemeldinger (enkelt- eller gruppevis), utkast til analyser av

\* korte skjønnlitterære tekster (Hamsun; Carver; Brekke),

\* tidligere godkjente prosjektbeskrivelser,

\* innledninger i tidligere evaluerte masteroppgaver, og

\* ett eller flere av pensumets skjønnlitterære hovedverk, med vekten på struktur og komposisjon. Her stiller faglærer også til disposisjon profilerende kritisk-teoretiske tekster hhv. om den moderne romanen, om den moderne dramatikken, og om lyrikken i det moderne: Videre gjøres det her drøftende henvisninger til den såkalt kritiske teoriens samlende historiefilosofiske grep om disse sjangrene, nemlig til Georg Lukács’ *Romanens teori*, til Peter Szondis *Det moderne dramaets teori (1880-1950)*, samt til Theodor W. Adornos ”Tale om lyrikk og samfunn”.

Underveis drøfter kurset kontinuerlig de ulike individuelle utkastene til Prosjektbeskrivelse som den enkelte studenten har i arbeid. Det vil som nevnt også bli gitt individuell og gruppevis veiledning i arbeidet med Pb’ene, og det veksles mellom muntlig og skriftlig gitt veiledning. – Innleveringsfristene for arbeidsoppgavene på emnekurset kunngjøres fortløpende utover i semesteret.

NB: Husk selv å orientere dere om tid og sted for oppmelding til eksamen, for innlevering av pensumlisten, om frist for innlevering av eksamensarbeidet (Pb’en) elektronisk til Mitt UiB, og om hvordan dere håndterer søknaden om lesesalsplass. – Emnets siste arbeidsoppgave er den endelige ferdigstillelsen og innleveringen av eksamensarbeidet i ALLV301: Pb’en, som leveres elektronisk etter kunngjorte retningslinjer på Mitt UiB (sjekk selv disse), i vårsemestrene vanligvis i dagene rundt 20. mai, i 13-tiden (NB: dette med forbehold; *tba*; se selv Mitt UiB).

**TIMEPLAN ALLV301, V2017**

*Pr 12/1-2017*

**MANDAG 16. januar, kl 13.15-15.00:** Orienteringsmøte, Aud. D (Sydneshaugen skole).

**FREDAG 20. januar, kl. 9.15-12.00** (*Lokale hele semesteret:* ***Sem.rom 301, HF-bygget***)

(LS) – Tanker om og diskusjon av emne for masteroppgaven. Veiledende råd. Utdeling av Modell-Pb’en, Minikompendium, fem anon. innledningskapitler, én sekundærtekst, diktsamling. Gruppeinndelinger.

**NB: UBB – Samme dag, 20. jan. kl 12.15-14.00:** Kurs på Universitetsbiblioteket (UBB): Innføring i bruken av og opplæring i de tilgjengelige ressursene ved UBB, v/ fagreferent for Allm.Litt.vitensk., førstebibliotekar MICHAEL GROTE. – Kurslokale: Rom 121, Boktårnet, UBB: Møt i skranken.

**FREDAG 27. januar, kl. 9.15-12.00**

(LS) – Flere praktiske opplysninger. – Om Studieplanen. – Om masteroppgaven som oppgavearbeid og sjanger (les på forhånd Jørgensen: *Hovedoppgaven*): Emne, Problemstilling; Forskning, Skriving, Masteroppgave. – *Første runde* på Emne, Materiale og Problemstillinger (Pst’er) for masteroppgaven (studentenes foreløpige Pb’er). – Fokus på Prosjektbeskrivelsen. – Evt. justeringer av gruppeinndelinger.

*[FREDAG 3. februar: Faglig-pedagogisk Dag, UiB: Ingen ALLV301-undervisning.]*

**FREDAG 10. februar, kl. 9.15-12.00**

 (LS) – Litterær analyse og tolkning **I**. Knut Hamsun: ”Hemmelig ve”; Paal Brekke: ”Der alle stier taper seg” (begge i ALLV301-Kompendiet); diskusjon av korte, forhåndsinnleverte analyseutkast fra gruppene.

**FREDAG 17. februar, kl. 9.15-12.00**

 (LS) – Analyse av tidligere prosjektbeskrivelser (i utlevert Minikompendium). – Gjennomgang av ”En modellbeskrivelse/Pb”. – Litterær analyse og tolkning **II**. Raymond Carver: ”Are You A Doctor?”; diskusjon av korte, forhåndsinnleverte analyseutkast fra gruppene.

**FREDAG 24. februar, kl. 9.15-12.00**

 (LS) – Analyse av innledn. i tidligere masteroppgaver (Litteraturkiosken). – *Andre, oppdaterte runde* på Emne, Materiale og Problemstillinger for masteroppgaven (Pb’er). – Innledning til de følgende ukenes analysearbeid: fokus på de litterære verkenes/sjangrenes struktur og kompositoriske særtrekk.

**FREDAG 3. mars, kl. 9.15-12.00**

(LS) – *Den moderne fiksjonsprosaens dag*: Romanens manøvrer og arkitektoniske besvær (ytre form/indre flyt): Stendhal: *The Red and the Black* (forhåndsinnleverte gruppe-analyser). – Den moderne romanens teori og ironi. – Hovedpunkter i de sekundærlitterære tekstene (forskning og kritikk, inkl. Georg Lukács).

**FREDAG 10. mars, kl. 9.15-12.00**

(LS) – *Det moderne dramaets dag*: Dramaets ”nåtidige, mellom-menneskelige handlingsgang” (Peter Szondi) som vilkår, manøvre og kompositorisk kunst i moderne dramatikk: Thornton Wilder: *Our Town* (forhåndsinnleverte gruppe-analyser). – Det moderne dramaets teori og ironi. – Hovedpunkter i sekundærtekstene (forskning og kritikk, inkl. Peter Szondi).

**FREDAG 17. mars, kl. 9.15-12.00**

(LS) – *Den moderne lyrikkens dag*: Kort om den moderne lyrikkens og diktets mulighetsvilkår: Claes Andersson: *Under*, en diktsamling (analyser). – Lyrikkens teori og sammensatthet. – Punkter fra forskning og kritikk (sekundærtekster, inkl. Adornos ”Tale om lyrikk og samfunn”). – *T*r*edje, oppdaterte runde* på Emne, Materiale, Problemstillinger og Teoretisk rammeverk for masteroppgaven (Pb’er).

**FREDAG 24. mars, kl. 9.15-12.00**

(LS) – Framlegging (*fjerde, oppdaterte runde*) av individuelle Pb’er, pr i dag. Plenumsdiskusjon. – (For interesserte: Veiledning, individuelt og/eller i grupper, på det igangværende arbeidet med egne Prosjektbeskrivelser.) – Komparativ kontrast: Mer analyse av tidligere prosjektbeskrivelser (i Minikompendium).

**FREDAG 31. mars, kl. 9.15-12.00**

(LS) – Tilbakeblikk og oppsummering. Avsluttende drøftinger, relatert både til Prosjektbeskrivelsene og til pensum. – Gruppevis og individuell Pb-versjonveiledning etter ønske og behov.

*[UKE 14 og 15: Påske.]*

**FREDAG 21. april, kl. 9.15-12.00**

(LS) – *Siste veiledninger* i plenum og individuelt på de utarbeidete Prosjektbeskrivelsene. – Gruppearbeid på Pb’ene. – Diskusjon. – Det gjenstår nå ca. fire uker fram til innleveringen av eksamens-arbeidet, den ferdig utviklede Pb’en.

**FREDAG 5. april, kl 9.15-12.00**

(LS) – Seminarsamling for absolutt siste finpuss på og oppdateringer av studentens indviduelle Pb.

 🡪 **INNLEVERINGSFRIST (**med forbehold! *tba*, sjekk selv Mitt UiB **)**: I vårsemestrene erfaringsmessig rundt den 20. mai, kl. 13.00. Hold dere oppdatert selv.

**For Pensumliste:**

**Se følgende side**

**ALLV301 – Litteraturvitenskapelig grunnkurs**

**Vårsemesteret 2017**

**Allmenn litteraturvitenskap**

**Institutt for lingvistiske, litterære og estetiske studier (LLE)**

**Det humanistiske fakultet**

**Universitetet i Bergen**

**Pensum i ALLV301**

**(A)**

Tekstene i ALLV301-Kompendiet (kopisamlingen). Kompendiet hentes på Litteraturkiosken *som pdf’er*. Dere laster selv ned og printer det ut ([www.litteraturkiosken.uib.no](http://www.litteraturkiosken.uib.no)). Evt. spørsmål om pdf’ene rettes til: litteraturkiosken@uib.no. – Kompendiet består av:

Knut Hamsun. ”Hemmelig ve” [fra *Siesta*, 1897]. *Samlede Verker*, Bd. 3: *Siesta*, *Victoira*, *I Æventyrland*.

Oslo: Gyldendal, 1954. 71-79.

Paal Brekke. ”Der alle stier taper seg”. *Roerne fra Itaka*. *En ring av dikt* [1960]. Oslo: Aschehoug, 1993. 48-49.

Raymond Carver. ”Are you a doctor?”. *Will You Please Be Quiet, Please? Stories* [1976].

New York: Vintage Books, 1992. 33-39.

Fem anonymiserte innledningskapitler i tidligere hovedfags/mastergradsoppgaver

i Allmenn litteraturvitenskap, UiB:

Anon.: ” ’Fortelling’ og ’skriving’ …” (10 ss.).

Anon.: ”Jakten på orden …” (4 ss.).

Anon: ”Georg Johannesen og dannelsen…” (3 ss.).

Anon: ”Tekst i bilder, bilder i språk…” (7 ss.).

Anon.: ”Den indre fienden…” (4 ss.).

*NB: Disse anon.-kapitlene står ikke i ALLV301-kompendiet (pdf) i UiBs Litteraturkiosk. De vil bli utdelt som papir-kopier i første*

*seminarmøte med faglærer.*

Erich Auerbach. ”In the Hôtel de la Mole”. Victor Brombert (Ed.). *Stendhal. A Collection of Critical Essays*. Englewood Cliffs, N.J.: Prentice Hall, 1962. 34-46.

Dominick LaCapra. ”Stendhal’s Irony in *Red and Black*”. *History, Politics, and the Novel*. Ithaca and London: Cornell University Press, 1987. 15-34.

Peter Brooks. ”The Novel and the Guillotine, or Fathers and Sons in *Le Rouge et le noir*”. *Reading for the Plot. Design and Intention in Narrative*. New York: Vintage, 1985. 62-89; 333-337.

Fra: Donald Haberman. *’Our Town’. An American Play*. Twayne’s Masterwork Studies No. 28. Boston: Twayne Publishers, 1989. 15–96. *NB: Denne sekundærteksten står ikke i ALLV-301-kompendiet (pdf). Den deles ut som papir-kopi i første seminarmøte.*

Bert Cardullo. ”Whose Town Is It, Anyway? A reconsideration of Thornton Wilder’s *Our Town*”. *CLA Journal. Official quarterly publication of the College Language Association*. Volume 42, No. 1/1998. Baltimore, 1998. 71–86.

Lars Sætre: ”Å vere innelåst i ein draum”. [Om Claes Anderssons *Under*.] *Vinduet* 1/1985. Oslo: Gyldendal, 1985. 66–68.

**(B)**

Disse enkeltverkene, som kjøpes på Akademika:

Harald Jørgensen. *Hovedoppgaven. Skikk og bruk i oppgavearbeidet*. Oslo: Novus Forlag, 1993/senere. (ISBN 82-7099-210-0). (Til salgs på Akademika.)

Stendhal. *The Red and the Black. A Chronicle of the Nineteenth Century*. The World’s Classics. Transl. Catherine Slater. Intr. Roger Pearson. Oxford and New York: Oxford University Press, 1991/senere. (ISBN 0-19-281715-9). (Til salgs på Akademika.)

Thornton Wilder. *’Our Town’ and Other Plays*. London and New York: Penguin, 2000/senere. (ISBN 0-14-118458-2). (Til salgs på Akademika.)

**(C)**

Disse fotokopi-tekstene, som deles ut i seminaret:

-- Modell-Pb’ens komponenter.

-- Minikompendium med 19 anonymiserte, tidligere prosjektbeskrivelser.

-- Fem anonymiserte innledningskapitler i tidligere hovedfags/mastergradsoppgaver i Allmenn litteraturvitenskap, UiB.

-- Én sekundærtekst av Donald Haberman, til Thornton Wilders *Our Town*.

-- Claes Andersson. *Under*. Borgå: Alba, 1984.